Jezuitská kolej (Olomouc)

Jezuitská kolej v Olomouci bola škola, ktorá bola predchodkyňa dnešnej Univerzity Palackého.

Budova kolégia na Náměstí Republiky je od roku 1958 chránená ako kultúrna pamiatka.

 Dejiny 
Keď bol 8. marca 1565 olomouckou kapitulou za nového biskupa zvolený Vilém Prusinovský, musel prisľúbiť, že založí kňazský seminár. Nasledujúceho roku preto do Olomouca povolal členov jezuitského rádu, ktorí si tu založili svoj rádový dom (jezuitské kolégium), od tamojšieho biskupa získali kostol sv. Františka s minoritským kláštorom a súčasne sa ich biskup snažil finančne podporovať. Pri rádovom dome postupne vznikalo gymnázium, akadémia s právom udeľovať univerzitné hodnosti, ďalej kňazský seminár a tiež seminár svätého Františka Xaverského, ktorý bol určený pre nemajetných študentov. Prvým rektorom sa stal Hurtado Pérez zo Španielska.

Roku 1572 zomrel na otravu biskup Prusinovský a jeho nástupcom sa stal Jan Grodecký. Ten od cisára Maxmiliána II. dňa 22. decembra 1573 získal pre školu oprávnenie udeľovať univerzitné tituly, čím došlo k povýšeniu jezuitského kolégia na plnohodnotnú vysokú školu.

 Fotogaléria 

 Referencie 

 Literatúra 


 Iné projekty 

Kategória:Univerzita Palackého v Olomouci
Kategória:Školy v Olomouci
Kategória:Stavby v Olomouci
Olomouc
Olomouc
Kategória:Kultúrne pamiatky v okrese Olomouc
Kategória:Kresťanské školy v Česku
Kategória:Zaniknuté školy v Česku